Vyhodnotenie medzirezortného pripomienkového konania

k návrhu zákona, ktorým sa mení a dopĺňa  zákon č. 313/ 1999 Z. z. o geologických prácach
a o štátnej geologickej správe (geologický zákon) v znení neskorších predpisov
a o zmene zákona č.   44/1988 Zb. o ochrane a využití nerastného bohatstva
(banský zákon) v znení neskorších predpisov

Rezort	Pripomienka	Typ	Vy-hod-no-
tenie	Spôsob vyhodnotenia	Pozn.	
MVRR SR	•	Nad rámec predloženej novely zákona:

Požaduje doplniť v § 30 pôsobnosť MŽP SR nasledovne: „vyjadruje sa ku Koncepcii územného rozvoja Slovenska a k územným plánom regiónovx) pri ich prerokúvaní.“.
Poznámka pod čiarou k odkazu x) znie: 
„x) § 20 až 23 zákona č. 50/1976 Zb. v znení  neskorších predpisov.“.

 Z

	

A
		
Text je doplnený.	
MVRR SR	•	Nad rámec predloženej novely zákona:

 Požaduje doplniť v § 30 pôsobnosť obvodného úradu životného prostredia  nasledovne: „vyjadruje sa k územnému plánu obce a územnému plán zónyx) pri ich prerokúvaní .“.
	
Z

A			
MVRR SR	•	K doložke finančných vplyvov:

Žiadajú špecifikovať, ako sa bude riešiť požiadavka na personálne zabezpečenie nových činností OÚŽP, najmä  či sa budú vytvárať nové pracovné miesta, ktoré by znamenali zvýšené nároky na štátny rozpočet.

O	

N		Vzhľadom na predpokladanú nízku frekvenciu riešenia prípadov, ktoré prinesú nové činnosti, sa nepredpokladá zvýšenie počtu zamestnancov na obvodné úrady životného prostredia. 
	
MP SR	•	Nad rámec predloženej novely zákona:

V § 26  žiada doplniť o ustanovenie, ktoré upraví povinnosť vykonávateľa geologických prác oznámiť začatie geologických prác najneskôr 15 dní vopred príslušnému orgánu štátnej správy lesného hospodárstva.

Ide o zosúladenie geologického zákona s novelizovaným znením 32 os. 1 zákona č. 326/2005 Z. z. o lesoch.

Z	

N	

Rozpor odstránený
19.12.2005	Požiadavka MP SR z hľadiska sledovaného účelu navrhovaného doplnenia právnej úpravy je obsiahnutá v § 11 ods. 2 geologického zákona („Pri projektovaní geologické úlohy sa zisťuje, či sa vykonávanie vybraných druhov geologických prác bude týkať záujmov chránených osobitnými predpismi11) a navrhujú sa opatrenia na ochranu týchto záujmov.“ V poznámke pod čiarou k odkazu 11 sa o. i. odkazuje aj na zákon č. 326/2005 Z. z. o lesoch.	
MH SR	•	Všeobecne - nad rámec predloženého návrhu zákona:

Predložená novela zákona nerieši významový rozpor pojmu „geologický prieskum“ v zákone č. 313/1999 Z. z. o geologických prácach a o štátnej  geologickej správe (geologický zákon) v znení neskorších predpisov a v zákone č. 44/1988 Zb.  o ochrane a využití nerastného bohatstva (banský zákon) v znení neskorších predpisov. V banskom zákone je pojem „geologický prieskum“ pojmom všeobecným, zatiaľ čo v geologickom zákone je všeobecným pojmom pojem „geologické práce“ a pojem „geologický prieskum“ je pojmom špeciálnym. Preto je potrebné tieto rozporové pojmové rozdiely ujednotiť.

Z	

N	

Rozpor odstránený 19. 12. 2005		
MH SR	•	K bodu 2:

Navrhuje vymedziť pojem „geologický dozor v banských prevádzkach“. Zároveň navrhuje uviesť v zákone proces výkonu dozoru v banských prevádzkach a pri stavbách.

Dôvod: V § 2 ods. 5 písm. c) sa rozširuje vymedzenie pojmu „geologické práce“ o „geologický dozor v banských prevádzkach“ . Uvedený pojem nie je v žiadnom všeobecne záväznom právnym predpise vymedzený a ani banská prax ho nepozná.

Z	

A	

MH SR	•	Nad rámec predloženého návrhu zákona:

Navrhuje doplniť nový novelizačný bod 6., ktorý znie:
„6. V § 3 ods. 1 písm. b) sa vypúšťajú slová „lomové steny“.“.

Dôvod: Pojem „lomová stena“ je z odboru dobývania. Lomová stena slúžiaca ako zdroj geologických informácií ako každé iné banské dielo sa určuje spolu s jej parametrami v povolení banskej činnosti. Vypustením tohoto termínu sa eliminuje možnosť legalizovať tzv. čiernu ťažbu vyhlásením lomovej steny za geologické dielo.	

O	

N

	
		
	•	K bodu 16:

Žiada, aby sa odborná spôsobilosť upravená v § 9a ods. 1  zosúladila s § 9 a § 2 ods. 4 a § 2 ods. 5 písm. c).

Dôvod: odborná spôsobilosť upravená v § 9a ods. 1  je odlišná od úpravy v § 9.	

Z	

N	

Rozpor odstránený 19. 12. 2005	Podľa § 9a ods. 1 sa odborná spôsobilosť na činnosti uvedené v § 2 ods. 4 písm. c) nevyžaduje; (ide o technické práce, najmä vrtné práce, podzemné práce a zemné práce, výstavba zariadení, výstavba a prevádzkovanie dočasných merných objektov, zatláčacích a pozorovacích staníc, skúšobných zariadení a zriaďovanie dočasných pracovísk a prístupových ciest k nim). § 9a ods. 2 a 3 upravuje podmienky vykonávania uvedených činností, a nie podmienky odbornej spôsobilosti. Odlišná úprava od § 9 je teda potrebná. To sté platí pre odlišnú úpravu vo vzťahu k § 2 ods. 5.	
MH SR	•	K bodu 19:

V poznámke pod čiarou k odkazu 11 navrhuje doplniť zákon č. 51/1988 Zb. o banskej činnosti, výbušninách a o štátnej banskej správe v znení neskorších predpisov.

Dôvod: Odstránenie možných výkladových nejasností s povolenou banskou činnosťou v dobývacích priestoroch.

O	

A		

Text je doplnený.	
MH SR	•	K čl. II:

Upozorňuje na to, že zákon č. 44/1988 Zb. o ochrane a využití nerastného bohatstva (banský zákon) bol novelizovaný  zákonom č. 479/2005 Z. z. , ktorým sa mení a dopĺňa zákon č. 50/1976 Zb. o stavebnej činnosti (stavebný zákon) v znení neskorších predpisov a o zmene a doplnení niektorých zákonov .

O	

A		

Text je doplnený.	
MP SR	•	Nad rámec predloženej novely zákona:

V § 26 až 29  žiada doplniť v súvislosti s používaním termínu „vlastník“ aj termíny „správca“ a „obhospodarovateľ“.

           Ide o zosúladenie geologického zákona so  znením zákona o lesoch.	

Z	

A		

Text je doplnený.	
MP SR	•	Nad rámec predloženej novely zákona:

            V §  29  ods. 5  žiada doplniť odkaz na § 35     zákona č. 326/2005 Z. z. o lesoch.

            Z dôvodu zladenia oprávnenosti náhrad za obmedzenie vlastníckych práv.

Z	

A

Text je doplnený.	
MO SR	•	K bodu 19:
V poznámke pod čiarou k odkazu 11 odporúča doplniť o zákon č. 281/1997 Z. z. o vojenských obvodoch a zákon, ktorým sa mení zákon Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov a o zákon č. 319/2002 Z. z. o obrane Slovenskej republiky v znení neskorších predpisov.

Dôvod:  Zabezpečenie ochrany záujmov MO SR na územiach vojenských obvodov a na územiach slúžiacich
 na prípravu na obranu štátu mimo území vojenských obvodov.
	
O	
A		
Text je doplnený.	
MO SR	•	Nad rámec predloženej novely zákona:

 V §  19  ods. 1  žiada za prvú vetu vložiť druhú vetu,   ktorá znie:
„Prieskumné územie na území vojenského obvodu a na územiach slúžiacich na prípravu obrany štátu mimo území vojenských obvodov určí ministerstvo po dohode s Ministerstvom obrany Slovenskej republiky.“.

Dôvod: Územie vojenského obvodu je v zmysle zákona č. 281/1997 Z. z. o vojenských obvodoch jeden územný a správny celok slúžiaci na zabezpečenie úloh obrany štátu. Bez dohody s MO SR by bolo možné určiť prieskumné územie a vykonávať vybrané geologické práce na územiach určených pre obranu štátu bez obmedzenia, čo by zásadne negatívne vplývalo na plnenie úloh tohoto ministerstva pri obrane štátu. V nadväznosti na § 18 ods. 2 o využití výsledkov geologických prác je potrebné zabezpečiť dohodu aj o výbere prieskumného územia tak, aby nebolo ohrozené plnenie úloh MO SROV.

Z	

N	

Rozpor odstránený.

Navrhovaná úprava § 21 ods. 11 písm. b) požiadavku zohľadňuje; so zreteľom  na požiadavku úspornosti textu právnej normy nie je v § 19 ods. 1 potrebné výslovne určiť či už jeden,  alebo všetky dotknuté orgány štátnej správy.
	
MO SR	•	Nad rámec predloženej novely zákona:

V poznámke pod čiarou k odkazu 23 žiadajú vypustiť zákon č. 40/1961 Zb. o obrane Československej republiky a nahradiť ho zákonom č. 319/2002 Z. z. o obrane Slovenskej republiky v znení neskorších predpisov.    

O	

A		

Zákon č. 40/1961 Zb.   je vypustený.	
Úrad vlády SR
IAP	•	K tabuľke zhody:

Žiada vypracovať tabuľku zhody.
            Dôvod: štvrtá časť zákona č. 312/1999 Z. z. s názvom „Prieskumné územia“ transponuje do právneho poriadku niektoré ustanovenia smernice 94/22/ES. 

O	

A			
Úrad vlády SR
IAP	•	Všeobecná pripomienka:

Žiada doplniť ustanovenie, v ktorom bude uvedený odkaz na preberanú smernicu 94/22/ES.
	
O	
A		
Text je doplnený.	
Úrad vlády SR
IAP	•	K doložke zlučiteľnosti:

Žiada uviesť názov smernice Európskeho parlamentu a Rady 94/22/ES tak, ako bude publikovaná v mimoriadnom vydaní Úradného vestníka Európskej únie, t. j. smernica Európskeho parlamentu a Rady 94/22/ ES o podmienkach udeľovania a využívania povolení na vyhľadávanie, prieskum a ťažbu uhľovodíkov.

O	

A		
	
MS SR	•	K bodu 10:

Odporúča zvážiť dôsledky úpravy § 6 ods. 3 na oprávnenia MŽP SR uvedené v § 7 ods. 1 písm. c). 

Vysvetlenie: V § 6 ods. 3 sa navrhuje povinnosť zhotoviteľa  požiadať ministerstvo o zmenu geologického rozhodnutia pri každej zmene údajov. § 7 ods. 1 písm. c) upravuje zánik geologického oprávnenia jeho zrušením ministerstvom.

O	

N			
MS SR	•	K bodu 27:

V § 20 ods. 3 odporúča skontrolovať správnosť uvádzanej plochy 25 km2. 
Zároveň uvádza, že nie je jasné, o akú úhradu  má ísť.

O	

A		

Správnosť bola skontrolovaná; text bol doplnený.	
MS SR	•	K bodu 28:

            V § 20 ods. 5 nie je jasné, o aké „právo vyplývajúce     z prieskumného územia“ ide.

O	

A		
Text je spresnený odkazom na § 22, ktorý upravuje práva a povinnosti držiteľa prieskumného územia.	
MS SR	•	K bodu 28:

           Upozorňuje na nejasný úmysel prekladateľa novelizovať poslednú vetu v § 20 ods. 5. 

            Odôvodnenie: Po prevode práva vyplývajúce z prieskumného  územia alebo jeho   časti       na inú osobu môže podľa  názoru MS SR, v druhom roku platnosti rozhodnutia o určení prieskumného územia   začať nový držiteľ geologické práce; podľa navrhovanej úpravy však nebude môcť dôjsť ani k prevodu, ak sa v prvom roku nezačali geologické práce, pričom sa bude musieť čakať ešte rok na zrušenie predmetného rozhodnutia (podľa novonavrhovaného odseku 6).

O	

A		

Text je upravený.	
MS SR	•	K bodu 42:

V § 28a  ods. 1 písm. b) navrhuje vypustiť bod 3.

Dôvod: Aj nezisková organizácia poskytujúca všeobecno- prospešné služby je právnickou osobou.	

O	

A		

Text je vypustený.	
MS SR	•	K bodu 42:

      Navrhujú doplniť o ustanovenie, ktoré ustanoví, že po
      uplynutí doby platnosti nájomnej zmluvy musí vlastník geologického diela stavbu odstrániť. 

       Dôvody:
       K prevodu vlastníctva geologického objektu: problém nevidíme, ak o prevod diela požiada vlastník pozemku, ktorý je určený na geologický prieskum. Ak požiada o prevod iná osoba, ktorá sa preukáže len nájomnou zmluvou k pozemku, zákon by mal ustanoviť, že po uplynutí doby platnosti nájomnej zmluvy musí vlastník geologického diela stavbu odstrániť. Podľa Občianskeho zákonníka je totiž možné, aby jedna osoba bola vlastníkom stavby a iná osoba vlastníkom nehnuteľnosti. Medzi týmito vlastníkmi nie je určená priorita, ktorého právo je silnejšie. Takto by mohlo dôjsť k problematickým situáciám, či je vlastník pozemku oprávnený žiadať o odstránenie stavby na svojom pozemku. Vzhľadom na to, že vlastník pozemku nie je účastníkom konania o určení prieskumného územia, nemôže sa brániť vystavaniu takéhoto diela, pričom mu je priznaná náhrada za obmedzenie jeho užívacieho práva k pozemku na nevyhnutný čas, mal by mu zákon jednoznačne priznať právo požadovať odstránenie stavby.
	
Z	
A

Text je doplnený.	
MS SR	•	K bodu 42:

V § 28a ods. 3 navrhuje vypustiť písmeno e).

Dôvody: od 1. 1. 2006 nebudú príslušné na konkurzné konania krajské súdy.

O	
ČA		

Text je upravený.	
MS SR	•	K bodu 42:

V § 28a ods. 4 a 9 navrhuje zmenu textu tak, že MŽP SR má povinnosť dať zverejniť údaje požadované geologickým zákonom v Obchodnom vestníku. Taktiež je potrebné viazať 30-dňovú lehotu na zverejnenie údajov v Obchodnom vestníku. 

O	

A		

Text je upravený.	
MS SR	•	K bodu 55:

V § 40 by bolo potrebné určiť, ako sa bude postupovať pri vydávaní preukazu o odbornej spôsobilosti pre doterajších riešiteľov; či budú vydávané automaticky, alebo budú musieť o ne požiadať.

Dôvody: Vydaním preukazu o odbornej spôsobilosti vzniká právo používať pečiatku.

O	

A		

Text bol doplnený.	
MS SR	•	K čl. III:

Vzhľadom na to, že ku geologickému zákonu je v súčasnosti platná vyhláška č. 141/2000 Z. z., bude potrebné ju taktiež zosúladiť k dátumu účinnosti zákona.	

O	

A		

Novelizáciu vyhlášky MŽP SR pripravuje.	
MF SR	•	K bodu 42:

V § 28a ods. 1 písm. a) žiada určiť základné kritériá upravujúce postup pri výbere subjektu, ktorému bude geologické dielo alebo geologický objekt financovaný zo štátneho rozpočtu alebo z iných verejných prostriedkov prevedený bezodplatným prevodom do vlastníctva.

O	
A	
Rozpor odstránený 8. 12. 2005	
Text je prepracovaný.	
MF SR	•	K bodu 42:

 V § 28a odsek 5  je potrebné dopracovať, pretože z navrhovaného znenia nie je zrejmé, akú spôsobilosť a akým dokladom sa má preukázať uchádzač predkladaného konkurenčného návrhu.

O	

A		

Text je doplnený.	
MF SR	•	K § 28a ods. 7:

Odporúča preformulovať tak, že ak viac žiadateľov ponúkne rovnakú cenu, ministerstvo vyzve žiadateľov, ktorí rovnakú najvyššiu cenu ponúkli, na zvýšenie ponúknutej ceny.	

O	

A		
Text je doplnený.	

MF SR	•	Nad rámec predloženej novely zákona:
Odporúča doplniť ustanovenie, podľa ktorého realizáciou prevodu geologických diel a geologických objektov nebude dotknutý zákon č. 231/1999 Z. z. o štátnej pomoci v znení neskorších predpisov.

Dôvody: Návrh zákona neustanovuje podmienky realizácie odplatného, resp. bezodplatného prevodu vlastníctva geologického diela alebo geologického objektu, pričom nemožno vylúčiť existenciu prvkov štátnej pomoci.
	
O	
A		
Text je doplnený.	
MPSVR SR	•	K bodu 16:

V nadväznosti na  § 9a ods. 2 a 3 odporúčajú 
-	upraviť priamo v zákone náležitosti preukazovania požiadaviek na výkon geologických činností vrátane problematiky „odbornej praxe“;

-  definovať „predloženie geologickej dokumentácie“.

 Dôvody: Právna úprava uvedených vecí má  charakter základnej náležitosti pre konanie vo veci.

O	

N		
Náležitosti sú určené priamo v § 9a ods. 2 a 3 (dosiahnuté vysokoškolské vzdelanie druhého stupňa  a najmenej tri roky odbornej  praxe. Dosiahnutie vysokoškolského vzdelania druhého stupňa sa preukazuje dokladom o dosiahnutom vzdelaní.9a) Odborná  prax sa preukazuje predložením geologickej dokumentácie v rozsahu, ktorý určí ministerstvo všeobecne záväzným právnym predpisom. 
                        Pojem „geologická dokumentácia“ je vymedzený v § 13 ods. 1.                                                  
 	
MPSVR SR	•	K bodu 28:

-	§ 20 ods. 5  je žiadúce vecne a legislatívno-technicky upraviť; napr. nie je zrejmé, o akú zmluvu o prevode čoho ide (o prevod práva, ide o odplatný prevod, aké náležitosti musí mať zmluva o prevode).

-  Ďalej nie je zrejmé, akú právnu formu, náležitosti má mať „súhlas“ ministerstva, kto je ho oprávnený vydať.
 
Dôvody: viď čl. 2 ods. 2 Ústavy SR.

O	

A		

Text je doplnený.	
MPSVR SR	•	K bodu 32:

Znenie § 21 ods. 1 v kontexte na odsek 9 je nejasné a javí sa vnútorne protirečivé; text navrhuje upraviť a spresniť.

O	

A		

Text bol upravený v odseku 9.	
MPSVR SR	•	K bodu 42:

§ 28a navrhujú vecne a legislatívno-technicky upraviť; na prevod majetku štátu by sa mal vzťahovať zákon o správe majetku štátu.

O	

A	

Text bol upravený.	
MPSVR SR	•	K bodu 42:

V § 28a ods. 3 písm. d) žiadajú na konci doplniť slová: „nemá nedoplatok na  poistné na sociálne poistenie a na príspevku na starobné dôchodkové sporenie,“.

O	

A		

Text bol doplnený.	
MPSVR SR	•	K bodu 42.:

V § 28a ods. 3 nevyplýva spôsob preukázania „spôsobilosti uchádzača …preukázať ponúkané cenu“; odporúča text doplniť.	

O	

A		

Text bol doplnený.	
MPSVR SR	•	K bodu 47:

V § 34 ods. 1 nie je zrejmá právna forma „prehodnotenia“ odbornej spôsobilosti (ide o kontrolnú právomoc ministerstva alebo o dozor, dohľad?).

O	

N		
.	
MV SR	•	K bodu 14:

V § 9 ods. 5 žiada za slovo „meno“ vložiť slová „a priezvisko“ a slovo „mu“ vypustiť.

Z	

A		

Text bol doplnený.	
MV SR	•	K bodu 42:

V § 28a ods. 2  odporúčajú zvážiť zaradenie vzorca do prílohy zákona.

O	

A		

Vzorec je zaradený do prílohy.	
MV SR	•	K bodu 42:

V § 28a ods. 8 slová „v ktorej katastri“ žiada nahradiť slovami „na ktorej území“.

Z	

A		

Text bol upravený.	
MV SR	
•	  Nad rámec predloženej novely zákona:

      V § 33 ods. 3 žiada upraviť tak, aby priestupky na tomto úseku štátnej správy prejednávali obvodné úrady životného prostredia, a nie obvodné úrady.

     Dôvody: V súvislosti s novou organizáciou orgánov štátnej geologickej správy ako aj s koncepciou priestupkového práva.

Z	

A		

Text bol upravený.	
MV SR	•	K bodu 9:

Navrhuje vypustiť.

Dôvody: Pri absencii výpisu z registra trestov ide v zmysle § 30 ods. 1 písm. d) zákona č. 71/1967 Zb. o správnom konaní (správny poriadok) o nedostatok podania, v dôsledku čoho orgán, ktorý o podaní rozhoduje, konanie zastaví.

O	

A		

Text bol vypustený.	
ÚPSŠ	•	K bodu 43:

V § 30 ods. 1 žiada text nahradiť týmto znením:
     „(1) Orgánmi štátnej správy v oblasti geologického výskumu a prieskumu sú
a)	ministerstvo,27a)
b)	obvodný úrad životného prostredia.27b)

Poznámky pod čiarou k odkazom 27a a 27b znejú:
„27a) §16 písm. h) zákona č. 575/2001 Z. z. o organizácii činnosti vlády a organizácii ústrednej štátnej správy.
27b) § 4 ods. 4, § 5 ods. 2 a § 6 ods. 2 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení zákona č. 205/2004 Z. z. “.

Dôvody: V návrhu zákona je nevyhnutné vyjadriť skutočnosť, že obvodné úrady životného prostredia sú zriadené iným zákonom, pričom podľa zákona č. 525/2003 Z. z. v znení neskorších predpisov nie sú považované za služobné úrady v zmysle § 7 ods. 1 písm. c) zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.

Z	

A		

Text je upravený.	
Národná banka Slovenska	•	K bodu 42:

V § 28a ods. 1 písm. a) navrhuje vypustiť bod 1.

Dôvod: Nestotožňuje sa s názorom, aby právnická osoba, ktorá je oprávnená podnikať (napriek tomu, že je v zakladateľskej pôsobnosti ministerstva), mohla neupotrebiteľné geologické dielo alebo geologické objekty dostať bezodplatným prevodom. Išlo by o neodôvodnené zvýhodnenie oproti subjektom uvedeným v § 28a ods. 1 písm. b) bod 1až 3.

O	

ČA

	

Text bol upravený.	

Počet oslovených subjektov: 39	
Zaslali do stanoveného termínu: 33	
Zaslali po termíne: 1	
Vôbec nezaslali: 5	
Subjekty, ktoré nemali pripomienky: : GP SR, MŠ SR, ÚGK SR, ÚJD SR, PÚ SR, ÚVO, ŠÚ SR, NKÚ,MK SR, KÚŽP Prešov, KÚŽP Prešov,  KÚŽP Nitra, KÚŽP Žilina,KÚŽP Trnava a KOZ SROV.	
Počet vznesených pripomienok: 53 z toho 12 zásadných	

Počet  neoslovených subjektov, ktoré zaslali pripomienky do stanoveného termínu: 1
Časový interval pre priebeh medzirezortného pripomienkového konania:29. 9. – 24. 10 2005